Nafarroako Parlamentuak, 2021eko azaroaren 18an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da unibertsitate-ikasketetarako beken eta laguntzen deialdi orokorrean hobetzen ahal diren zertzelada guztiak berrikus ditzan eta Espainiako Gobernuari beken gaineko eskumena eskualdatzea eska diezaion”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du unibertsitate-ikasketetarako Nafarroako Gobernuak ematen dituen laguntza eta beken deialdi orokorrean hobetzen ahal diren zertzeladak berrikus ditzan: zenbatekoak, epeak edo Hezkuntza eta Lanbide Heziketako Ministerioaren deialdiaren bidez emandako zenbatekoak.

2. Nafarroako Parlamentuak Nafarroako Gobernua premiatzen du beken gaineko eskumenaren eskualdatzea eska diezaion Espainiako Gobernuari”.

Iruñean, 2021eko azaroaren 19an

Lehendakaria: Unai Hualde Iglesias